PMIndiaData/PMIndiaSum huggingface dataset:
శ్రీ యోగి ఆదిత్య నాథ్ మరియు ఆయనమంత్రిమండలి ప్రమాణాల ను స్వీకరించిన సందర్భం లో అభినందన లు తెలిపిన ప్రధాన మంత్రి

శ్రీ యోగి ఆదిత్యనాథ్ ఆయన మంత్రిమండలి సభ్యులు ఉత్తర్ ప్రదేశ్ ముఖ్యమంత్రి గాను మరియు ఉత్తర్ ప్రదేశ్ మంత్రులు గాను ప్రమాణాలను స్వీకరించినందుకు గాను ప్రధాన మంత్రి శ్రీ నరేంద్ర మోదీ వారికి అభినందనల ను వ్యక్తం చేశారు. గడచిన అయిదు సంవత్సరాల లో అనేక కార్యసాధనల ను ప్రధాన మంత్రి గుర్తు కు తీసుకు వస్తూ, ముఖ్యమంత్రి నాయకత్వం లో రాష్ట్రం అభి వృద్ధి తాలూకు ఒక కొత్త అధ్యయాన్ని లిఖిస్తుందన్న ఆశ ను వ్యక్తం చేశారు. ప్రధాన మంత్రి ఒక ట్వీట్ లో – ఉత్తర్ ప్రదేశ్ ముఖ్యమంత్రి పదవి ప్రమాణం స్వీకరించిన సందర్భం లో @myogiadityanath గారి కి మరియు ఆయన మంత్రిమండలి కి ఇవే హృద‌య‌పూర్వక అభినందన లు. గత 5 సంవత్సరాల లో రాష్ట్రం యొక్క వికాస యాత్ర అనేక మైలురాళ్ల ను మించి పయనించింది. మీ నాయకత్వం లో రాష్ట్రం ప్రజల ఆకాంక్షల ను పూర్తి చేస్తూ ప్రగతి తాలూకు ఒక కొత్త అధ్యయాన్ని లిఖిస్తుందని నాకు విశ్వాసం ఉంది.’’ అని పేర్కొన్నారు.
అంతర్జాతీయ శక్తి సంస్థ – సముద్ర శక్తి వ్యవస్థలలో భారత్ చేరికకు కేంద్ర మంత్రిమండలి ఆమోదం

అంతర్జాతీయ శక్తి సంస్థ – సముద్ర శక్తి వ్యవస్థల (ఇంటర్ నేషనల్ ఎనర్జీ ఏజెన్సీ – ఓషన్ ఎనర్జీ సిస్టమ్స్.. ఐఈఏ-ఓఈఎస్)లో భారతదేశానికి సభ్యత్వం ఇచ్చేందుకు ఉద్దేశించిన అమలు ఒప్పందం (ఐఏ)పై జరిగిన సంతకాలకు కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ వ్యవస్థలో సభ్యత్వాన్ని భారత భూ శాస్త్ర మంత్రిత్వ శాఖ ఆధ్వర్యంలోని ‘అర్త్ సిస్టమ్ సైన్స్ ఆర్గనైజేషన్ – నేషనల్ ఇన్ స్టిట్యూట్ ఆఫ్ ఓషియన్ టెక్నాలజీ (ఈఎస్ఎస్ఓ-ఎన్ఐఓటీ)’ పర్యవేక్షిస్తుంది. ఐఈఏ-ఓఈఎస్‌ లో సభ్యత్వం తీసుకోవటం ద్వారా ప్రపంచ వ్యాప్తంగా లభ్యమయ్యే అధునాతన పరిశోధన, అభివృద్ధి (ఆర్ అండ్ డి) బృందాల‌తో పాటు ఆధునిక సాంకేతిక విజ్ఞానాలు భారత్ కు అందుబాటులోకి వస్తాయి. ప్రొటోకాల్ పరీక్షలను అభివృద్ధి చేయడంలో భారత్ ఇతర దేశాలతో కలసి పనిచేయగలుగుతుంది. ఇది భారతీయ మూలరూప వ్యవస్థలను (ప్రోటోటైప్స్) అంతర్జాతీయ అవసరాలు, నియమ నిబంధనలకు అనుగుణంగా పరీక్షించడంలో తోడ్సడగలదు. సభ్య దేశాల సంస్థల ఉమ్మడి సహకారంతో కొత్త కార్యక్రమాలను ఇండియా చేపట్టవచ్చు. ప్రత్యేక లక్ష్యాలతో కూడిన తన సొంత పరిశోధక ప్రాజెక్టులను భారత్ ఇతర దేశాలతో కలసి చేపట్టవచ్చు కూడా. పూర్వ రంగం: అతి పెద్ద కోస్తా తీర ప్రాంతం ఉండటం, తీర ప్రాంతాల్లో విద్యుత్ కొరత కారణంగా.. సముద్రంలోని పునరుత్పత్తి శక్తిని గుర్తించటం, వెలికితీయటంలో చాలా ఇబ్బందులు ఎదురవుతున్నాయి. సముద్రంలో మార్పుల కారణంగా కూడా.. ఈ సాంకేతికతను వినియోగించటం ఓ సవాల్‌గా మారింది. భారత్ విషయానికొస్తే.. సముద్ర శక్తిని వెలికితీసే క్రమంలో అనుసరించాల్సిన సాంకేతిక ఆచరణ సాధ్యతపై కూడా దృష్టి పెట్టాల్సి ఉంటుంది. ఉష్ణమండల దేశాల్లో సముద్ర ఉష్ణోగ్రతలు ఎక్కువగా ఉంటాయి కాబట్టి.. భారత్ వంటి దేశాలకు ఓషియన్ థర్మల్ ఎనర్జీ కన్వర్షన్ (ఓటీఈసీ) విధానం ఉపయోగకరంగా ఉంటుంది. భారత భూ శాస్త్ర మంత్రిత్వ శాఖ ఆధ్వర్యంలోని నేషనల్ ఇన్ స్టిట్యూట్ ఆఫ్ ఓషియన్ టెక్నాలజీ (ఎన్ఐఓటీ) అనేది సముద్ర శక్తి, ఉప్పు నీటి (సముద్ర జలం) నిర్లవణీకరణ లపై పనిచేస్తున్న సంస్థ. ఐఈఏ అనేది వివిధ ప్రభుత్వాలను సమన్వయం చేసే వ్యవస్థ. ఇది ప్రత్యామ్నాయ శక్తి వనరుల వినియోగాన్ని పెంచేందుకు సహాయపడుతుంది. శాస్త్రీయ శక్తి పాలసీలు, అంతర్జాతీయ శక్తి సాంకేతిక సహకార, 29 సభ్య దేశాల మధ్య శక్తి పాలసీ సలహా బోర్డుగా వ్యవహరిస్తుంది. 2001లో ప్రారంభించిన ఓఈఎస్ కూడా ప్రభుత్వాల మధ్య సమన్వయం కుదుర్చటంతో పాటు ఐఈఏ సూచించిన నిబంధనలకు అనుగుణంగా పనిచేస్తుంది. అంతర్జాతీయంగా వివిధ దేశాల పరస్పర సహకారం కారణంగా.. సముద్రంలో అందుబాటులో ఉండే పునరుత్పత్తి శక్తిపై పరిశోధన, అభివృద్ధి, కొత్త సాంకేతికతను వినియోగించటంతోపాటు ఉప్పు నీటి నుంచి లవణాలను వెలికితీయటం వంటి ఇతర ఉపయోగాలకు ఈ ఒప్పందం చాలా కీలకం కానుంది.
సింగపూర్ పూర్వ అధ్యక్షుడు శ్రీ ఎస్. ఆర్. నాథన్ మృతి పట్ల సంతాపం తెలిపిన ప్రధాన మంత్రి

సింగపూర్ పూర్వ అధ్యక్షుడు శ్రీ ఎస్. ఆర్. నాథన్ మృతి పట్ల ప్రధాన మంత్రి శ్రీ నరేంద్ర మోదీ సంతాపం తెలిపారు. ”పూర్వ అధ్యక్షుడు శ్రీ ఎస్. ఆర్. నాథన్ మరణం దు:ఖం కలిగించింది. సింగపూర్ బహుళ ప్రశంసలు పొందిన ఒక ప్రముఖ నాయకుడిని కోల్పోయింది. పూర్వ అధ్యక్షుడు శ్రీ నాథన్ కన్నుమూత తో తీవ్ర విచారంలో మునిగిన సింగపూర్ ప్రజానీకం వెంట భారతదేశంలోని మేమందరం నిలుస్తున్నాము” అని ప్రధాన మంత్రి తన సందేశంలో పేర్కొన్నారు.
అమెరికా సంయుక్త రాష్ట్రాల‌ అధ్య‌క్షుడు ఆతిథ్యమిచ్చిన విందుకు హాజరైన ప్రధాన మంత్రి: పరమాణు అస్త్రాల‌ను అక్రమంగా చేరవేసే వారితోను, ఉగ్రవాదులతోను ప్రభుత్వ ప్రతినిధులు కుమ్మక్కు అవుతూ ఉండటం అత్యంత పెద్ద రిస్కు ను విసరుతోంది అని హెచ్చరిక

అమెరికా సంయుక్త రాష్ట్రాల‌ అధ్య‌క్షుడు శ్రీ బరాక్ ఒబామా గురువారం ఏర్పాటు చేసిన విందు కార్యక్రమానికి ప్రధాన మంత్రి శ్రీ నరేంద్ర మోదీ హాజరయ్యారు. ఈ కార్యక్రమంలో శ్రీ నరేంద్ర మోదీ ప్రపంచ పరమాణు భద్రతకు ఎదురవుతున్న బెదిరింపులను గురించి మాట్లాడారు. పరమాణు భద్రతపై వెలుగును ప్రసరింపచేసినందుకు అమెరికా సంయుక్త రాష్ట్రాల‌ అధ్య‌క్షుడు శ్రీ బరాక్ ఒబామాను ప్రధాన మంత్రి అభినందించారు. ఇందుకు పూనుకోవడం ద్వారా శ్రీ ఒబామా విశ్వ భద్రత కు గొప్ప సేవ చేశారని ప్రధాన మంత్రి అన్నారు. బ్రసెల్స్ లో ఇటీవల జరిగిన బీభత్స దాడులను గురించి ప్రధాన మంత్రి ప్రస్తావిస్తూ, ఉగ్ర వాదం నుంచి పరమాణు భద్రతకు ఎదురవుతున్న బెడద ఎంత వాస్తవికమైనదీ, తక్ష‌ణ‌మైనదన్నది బ్రసెల్స్ మనకు చాటి చెప్పిందన్నారు. ఉగ్రవాదానికి సంబంధించి మూడు సమకాలీన అంశాలపై దృష్టి సారించ‌వ‌ల‌సిన‌ ఉన్నదని శ్రీ నరేంద్ర మోదీ తెలిపారు. వాటిలో ఒకటోది- ఇవాళ్టి ఉగ్రవాదం తీవ్రమైన హింసకు ఒడిగడుతోంది; రెండోది- మనం ఇప్పుడిక ఏదో గుహలో దాక్కుని ఉన్న వ్యక్తిని గాలించడం లేదు, నగర ప్రాంతంలో కంప్యూటర్ గాని, లేదా స్మార్ట్ ఫోన్ ను గాని ఉపయోగిస్తున్న ఉగ్రవాది కోసం వేటాడుతున్నాం; మూడోది- పరమాణు అస్త్రాల‌ను అక్రమంగా చేరవేసే వారితోను, ఉగ్రవాదులతోను ప్రభుత్వ ప్రతినిధులు కుమ్మక్కు అవుతూ ఉండటం అత్యంత పెద్ద రిస్కుగా పరిణమించింది.. అని ప్రధాన మంత్రి చెప్పుకొచ్చారు. అత్యంత భీతిని సృష్టించ‌డ‌మ‌నేది పరిణామ క్రమం చెందుతోంది, ఉగ్రవాదులు 21వ శతాబ్దపు సాంకేతికతను వినియోగించుకొంటున్నారంటూ ప్రధాన మంత్రి ఆందోళన వ్యక్తం చేశారు. దీనికి ప్రతిగా మనం చేపడుతున్న చర్యలేమో పాత కాలపు నాటివే అయి ఉంటున్నాయని పెదవి విరిచారు. తీవ్రవాదం ప్రపంచవ్యాప్తంగా వేళ్లూనుకొందని, కానీ మనం ఈ ముప్పునకు ఎదురొడ్డటానికి ఇప్పటికీ కేవలం దేశాల స్థాయి లోనే పనిచేస్తున్నామని ప్రధాన మంత్రి చెప్పారు. ఉగ్రవాద మూకలు, ఉగ్రవాద పరిధి దేశ దేశాలకు విస్తరిస్తూపోతుంటే, వేరు వేరు దేశాల మధ్య నికార్సయిన సహకారం మాత్రం వ్యాప్తి చెందడం లేదని ఆయన ఆవేదన వెలిబుచ్చారు. ఉగ్రవాద చర్యలను నివారించకుండా ఉంటేను, ఉగ్రవాద చేష్టలపై విచారణ జరపకుండా ఉంటేను పరమాణు ఉగ్రవాదాన్ని నిరోధించలేకపోతాము అని ప్రధాన మంత్రి చెప్పారు. ఉగ్రవాదం అనేది ఎవరో వేరే వారికి సంబంధించిన సమస్య అనే భావనను, “అతడి” ఉగ్రవాది.. “నా” ఉగ్రవాది కాదు అనే భావనను వదలివేయండి అని ఆయన ప్రతి ఒక్కరికి విజ్ఞ‌ప్తి చేశారు. పరమాణు భద్రత అనేది ప్రతి ఒక్క దేశం కట్టుబడి ఉండాల్సిన ప్రాధాన్య అంశంగా ఉండి తీరవలసిందే, అన్ని దేశాల ప్రభుత్వాలు వాటి వాటి అంతర్జాతీయ కర్తవ్యాన్ని పరిపూర్ణంగా నిర్వర్తించి తీరవలసిందే అని ప్రధాన మంత్రి స్పష్టం చేశారు.
భాయీ దూజ్నాడు ప్రజల కు శుభాకాంక్ష లు తెలిపిన ప్రధాన మంత్రి

భాయీ దూజ్ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలియజేశారు. ప్రధాన మంత్రి ఒక ట్వీట్ లో – ‘‘దేశ ప్రజలు అందరి కి భాయీ దూజ్ సందర్భం లో చాలా చాలా శుభకామన లు. మంగళప్రదమైన భాయీ దూజ్ నాడు ప్రతి ఒక్కరి కి ఇవే శుభాకాంక్ష లు.’’ అని పేర్కొన్నారు.
శ్రీ అమృత్ భాయి  కడీవాలా కన్నుమూత పట్ల సంతాపం తెలిపిన ప్రధాన మంత్రి

శ్రీ అమృత్ భాయి కడీవాలా కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ దు:ఖాన్ని వ్యక్తం చేశారు. ‘‘ఆర్ఎస్ఎస్ గుజరాత్ ప్రాంత నేత శ్రీ అమృత్ భాయి కడీవాలా మరణించారని తెలిసి దు:ఖానికి లోనయ్యాను. సమాజానికి ఆయన అందించిన తోడ్పాటు ను ఎప్పటికీ స్మరించుకోవడం జరుగుతుంది. దివంగత ఆత్మ కు శాంతి కలగాలని హృద‌యపూర్వకం గా ప్రార్థిస్తున్నాను… ఓమ్ శాంతి.’’ అని ఒక ట్వీట్ లో ప్రధాన మంత్రి పేర్కొన్నారు.
బ్ర‌సెల్స్ లో జ‌రిగిన దాడులను ఖండించిన ప్ర‌ధాన మంత్రి

బ్ర‌సెల్స్ లో జ‌రిగిన దాడుల‌ను ప్ర‌ధాన మంత్రి శ్రీ న‌రేంద్ర మోదీ ఖండించారు. “బ్ర‌సెల్స్ నుంచి వ‌చ్చిన వార్త‌లు క‌ల‌వ‌ర ప‌రుస్తున్నాయి. ఈ దాడులు ఖండించ ద‌గిన‌వి. మృతుల కుటుంబాల‌కు ఇదే నా సంతాపం. ఈ ఘ‌ట‌న‌లో గాయ‌ప‌డిన వారు త్వ‌ర‌గా కోలుకోవాల‌ని కోరుకుంటున్నాను” అని ప్ర‌ధాన మంత్రి పేర్కొన్నారు.
స్వామి వివేకానంద జ‌యంతి సంద‌ర్భంగా ఆయ‌న‌కు ప్ర‌ధాని స్మృత్యంజ‌లి

ప్ర‌ధాన మంత్రి శ్రీ న‌రేంద్ర మోదీ ఈ రోజు స్వామి వివేకానంద జ‌యంతిని పుర‌స్క‌రించుకొని ఆయ‌న‌కు స్మృత్యంజ‌లి ఘ‌టించారు. ” పూజనీయ స్వామి వివేకానంద కు ఆయన జయంతి సందర్భంగా ఇవే నా ప్రణామాలు. స్వామి వివేకానంద్ కో ఉన్ కీ జన్మ జయంతీ పర్ శత్ శత్ నమన్ ” అని ప్రధాన మంత్రి పేర్కొన్నారు.
ఎన్ సిసి దినం నాడుఎన్ సిసి కేడెట్స్ కు అభినందనలు తెలిపిన ప్రధాన మంత్రి

ఎన్ సిసి దినం సందర్భం లో ప్రధాన మంత్రి శ్రీ నరేంద్ర మోదీ ఎన్ సిసి కేడెట్స్ కు అభినందనలు తెలిపారు. భారతదేశం అంతటా ఉన్నటువంటి ఎన్ సిసి పూర్వ విద్యార్థులు ఎన్ సిసి పూర్వ విద్యార్థుల సంఘం యొక్క కార్యకలాపాల లో పాలుపంచుకొంటూ ఉండాలని, అంతేకాకుండా, వారి సమర్ధన ద్వారా ఆ సంఘాన్ని వర్ధిల్లేటట్లు చేయాలని శ్రీ నరేంద్ర మోదీ విజ్ఞప్తి చేశారు. ప్రధాన మంత్రి అనేక ట్వీట్ లలో – ‘‘ఎన్ సిసి దినం సందర్భం లో ఇవే అభినందనలు. ‘ఐకమత్యం మరియు క్రమశిక్షణ’.. ఈ ధ్యేయం ద్వారా ప్రేరణ ను పొందిన ఎన్ సిసి భారతదేశ యువతీ యువకుల కు వారి సిసలైన సామర్ధ్యాన్ని తెలుసుకోవడం కోసం, అలాగే దేశ నిర్మాణాని కి తోడ్పడం కోసం ఒక మహత్తరమైన అనుభవాన్ని ప్రసాదిస్తుంది. ఈ సంవత్సరం జనవరి లో జరిగిన ఎన్ సిసి ర్యాలీ లో నేను ఇచ్చిన ఉపన్యాసం ఇదుగో… కొద్ది రోజుల క్రితం ‘రాష్ట్ర రక్షా సంపర్పణ్ పర్వ్’ ఝాంసీ లో జరిగినప్పుడు ఎన్ సిసి పూర్వ విద్యార్థుల సంఘం లో ఒకటో సభ్యుని గా నమోదు అయినటువంటి గౌరవం నాకు లభించింది. పూర్వ విద్యార్థుల సంఘాన్ని స్థాపించడం, ఎన్ సిసి తో అనుబంధం కలిగినటువంటి వారందరినీ ఒక చోటు కు తీసుకు వచ్చేటందుకు జరిగిన ఒక అభినందనీయమైనటువంటి ప్రయాస అని చెప్పాలి.
కామ‌న్‌ వెల్త్ గేమ్స్‌ లో ప‌త‌కాల విజేత‌ల‌ను అభినందించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ కామ‌న్‌ వెల్త్ గేమ్స్ లో ప‌త‌కాలను గెలుచుకొన్న వారికి అభినంద‌న‌లు తెలిపారు. వెయిట్‌లిఫ్ట‌ర్ల‌ ను ప్ర‌ధాన మంత్రి అభినందిస్తూ, ‘‘స్వ‌ర్ణాన్ని సాధించిన శ్రీ రాగాల వెంక‌ట్ రాహుల్ ను చూసి గ‌ర్విస్తున్నాను. మ‌న వెయిట్ లిఫ్ట‌ర్లు అసాధార‌ణంగా రాణించిన తీరు మ‌రింత మంది యువ‌తీ యువ‌కులు వెయిట్‌లిఫ్టింగ్ ను అనుస‌రించే విధంగా వారిని ప్రోత్సహించగలద‌ని నేను న‌మ్ముతున్నాను. మ‌హిళ‌ల 69 కిలోగ్రాముల వెయిట్‌లిఫ్టింగ్ ఈవెంట్ లో పసిడి ప‌త‌కాన్ని సాధించిన పూన‌మ్ యాద‌వ్ ను భార‌త‌దేశం అభినందిస్తోంది. వెయిట్‌లిఫ్టింగ్ ప‌ట్ల ఆమె కనబరచినటువంటి అంకిత భావం నిజంగా ప్ర‌శంసనీయం’’ అని త‌న సందేశంలో పేర్కొన్నారు. షూట‌ర్ల కు ప్ర‌ధాన మంత్రి అభినందనలు తెలియజేస్తూ, ‘‘2018 కామ‌న్‌ వెల్త్ గేమ్స్ లో మ‌న షూట‌ర్లు వారి ప్ర‌త్యేక‌త‌ ను చాటుకొంటున్నారు. మ‌నూ భాక‌ర్ 10 మీట‌ర్ల ఎయిర్ పిస్ట‌ల్ ఈవెంట్ లో త‌న గొప్పత‌నాన్ని కాపాడుకొంటూ స్వ‌ర్ణ ప‌త‌కాన్ని కైవ‌సం చేసుకొన్నారు. ఆమెకు ఇవే నా అభినంద‌న‌లు. మ‌హిళ‌ల 10 మీట‌ర్ల ఎయిర్ పిస్ట‌ర్ ఈవెంట్ లో ర‌జ‌తాన్ని హీనా సిద్ధూ చేజిక్కించుకోవ‌డం సంతోష‌దాయ‌కం. ఆమెకు ఇవే నా అభినంద‌న‌లు. ఆమె త‌న భావి ప్ర‌య‌త్నాల‌ లోనూ రాణించాలి. వ‌ర్ధ‌మాన షూట‌ర్ ర‌వి కుమార్ పురుషుల 10 మీట‌ర్ల ఎయిర్ రైఫిల్ ఈవెంట్ లో కాంస్యాన్ని చేజిక్కించుకొన్నాడు. ఆయ‌న విజ‌యాన్ని చూసుకొని ప్ర‌తి ఒక్క భార‌తీయుడు కూడా గ‌ర్వ‌ప‌డుతున్నాడు. ఈ యువ షూట‌ర్ క్రీడా రంగానికి ఒక ఘ‌న‌మైన తోడ్పాటు ను అందించాడు’’ అని త‌న సందేశంలో పేర్కొన్నారు.
హెరాథ్ సంద‌ర్భం లో ప్ర‌జ‌ల‌ కు శుభాకాంక్ష‌లుతెలిపిన ప్ర‌ధాన‌ మంత్రి

హెరాథ్ సంద‌ర్భం లో ప్ర‌జ‌ల‌ కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ‌ ‘‘ హెరాథ్ ముబార‌క్‌! ఈ ప‌విత్ర సంద‌ర్భం స‌ర్వ‌త్రా సంతోషాన్ని, శ్రేయాన్ని పెంపొందించాల‌ని నేను ప్రార్థిస్తున్నాను. రాబోయే కాలాల్లో ప్ర‌తి ఒక్క‌రి ఆకాంక్ష‌ లు నెర‌వేరుగాక ’’ అని ఒక ట్వీట్ లో ప్ర‌ధాన మంత్రి పేర్కొన్నారు.
ప్ర‌ధాన మంత్రి శ్రీ మోదీ కి అభినంద‌న‌లు తెలిపిన జ‌మైకా ప్ర‌ధాని

ప్ర‌ధాన మంత్రి శ్రీ న‌రేంద్ర మోదీ తో జ‌మైకా ప్ర‌ధాని మాన్య శ్రీ ఏండ్ర్ యూ మాయికల్ హోనెస్ టెలిఫోన్ లో మాట్లాడి, శ్రీ మోదీ యొక్క పార్టీ చ‌రిత్రాత్మ‌క‌మైన ఎన్నిక‌ల విజ‌యాన్ని సాధించినందుకు గాను ఆయ‌న కు అభినంద‌న‌ల ను తెలియజేశారు. తనకు శ్రీ హోనెస్ ఆత్మీయ శుభాకాంక్ష‌ల ను తెలియ‌జేసినందుకు, అంత‌ క్రితం అభినంద‌న పూర్వ‌క లేఖ ను వ్రాసినందుకు కూడా ప్ర‌ధాన మంత్రి శ్రీ మోదీ శ్రీ హోనెస్ కు ధ‌న్య‌వాదాలు ప‌లికారు. జ‌మైకా తో, యావత్తు కరీబియన్ ప్రాంతం తో సంబంధాల కు భార‌త‌దేశం అగ్ర ప్రాధాన్యాన్ని క‌ట్ట‌బెట్టినట్టు ఆయ‌న స్ప‌ష్టం చేశారు. సిఎఆర్ఐసిఒఎం డివెల‌ప్‌మెంట్ ఫండ్ లో ఒక అంత‌ర్జాతీయ అభివృద్ధి భాగ‌స్వామి కావాల‌ని ఈ సంవ‌త్స‌రం ఆరంభం లో భారతదేశం తీసుకొన్న నిర్ణ‌యాని కి ఆ ప్రాంతం తో ప్ర‌గాఢ‌మైనటువంటి ఆర్థిక స‌హ‌కారాన్ని నెలకొల్పుకోవాలన్న భార‌తదేశపు బలమైన వాంఛ మార్గదర్శిగా నిలచింద‌ని ఆయన పేర్కొన్నారు. క‌రిబీయ‌న్ ప్రాంతం తోను, జ‌మైకా తోను సంబంధాల పై భార‌త‌దేశం వ‌హిస్తున్న శ్ర‌ద్ధ ను ప్ర‌ధాని శ్రీ హోనెస్ స్వాగ‌తించారు. ఈ సంబంధాల ను ప‌ర‌స్ప‌ర ప్ర‌యోజ‌నాలు ముడిపడ్డ అన్ని రంగాల లో బ‌ల‌వ‌త్త‌రంగా మార్చుకోవడం తో పాటు జల వాయు పరివర్తన రువ్వుతున్న సవాళ్ల ను సమర్థం గా పరిష్కరించడం కోసం ప్ర‌ధాన మంత్రి శ్రీ మోదీ తో క‌ల‌సి ప‌ని చేయాల‌ని తాను గట్టిగా కోరుకొంటున్నట్లు ఆయ‌న పున‌రుద్ఘాటించారు.
2021 డిసెంబర్ 28 న మంగళవారం ఐఐటి, కాన్ పుర్ స్నాతకోత్సవాన్నిఉద్దేశించి ప్రసంగించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2021 వ సంవత్సరం డిసెంబర్ 28వ తేదీ న మంగళవారం నాడు జరుగనున్న ఐఐటి, కాన్ పుర్ స్నాతకోత్సవాన్ని ఉద్దేశించి ప్రసంగించనున్నారు. ప్రధాన మంత్రి ఉపన్యాసాని కి ఉపయోగపడేటటువంటి ఆలోచనల ను వెల్లడించవలసిందంటూ ఐఐటి కాన్ పుర్ విద్యార్థుల కు, ఇతర ఐఐటి ల కు చెందిన విద్యార్థుల కు మరియు ప్రపంచం అంతటా విస్తరించిన ఐఐటి పూర్వ విద్యార్థి సమూహాని కి శ్రీ నరేంద్ర మోదీ పిలుపునిచ్చారు. ప్రధాన మంత్రి ఒక ట్వీట్ లో – ‘‘నేను స్నాతకోత్సవాన్ని ఉద్దేశించి ప్రసంగించడం కోసం ఈ నెల 28వ తేదీ న @IITKanpur కు వెళ్తున్నాను. ఇది హుషారైనటువంటి సంస్థ. ఈ సంస్థ విజ్ఞానశాస్త్రం మరియు నూతన ఆవిష్కరణ ల దిశ లో మార్గదర్శకమైనటువంటి తోడ్పాటుల ను అందించింది. మీ మీ సూచనల తో, సలహాల తో ముందుకు రండి అంటూ మీ అందరి ని నేను ఆహ్వానిస్తున్నాను.’’ అని పేర్కొన్నారు.
భార‌త‌దేశానికి మ‌రియు ఈక్వ‌టోరియ‌ల్ గినియా కు మ‌ధ్య ఔష‌ధ సంబంధ మొక్క‌ల రంగంలో స‌హ‌కారానికి ఉద్దేశించినటువంటి ఎమ్ఒయు కు ఆమోదం తెలిపిన మంత్రివ‌ర్గం

భార‌త‌దేశం మ‌రియు ఈక్వ‌టోరియ‌ల్ గినియా ల మ‌ధ్య ఔష‌ధ సంబంధ మొక్క‌ల రంగంలో స‌హ‌కారానికి ఉద్దేశించినటువంటి అవ‌గాహ‌న పూర్వ‌క ఒప్పంద ప‌త్రానికి (ఎమ్ఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఎక్స్-పోస్ట్ ఫ్యాక్టో ఆమోదం తెలిపింది. ప‌రిశోధ‌న‌, శిక్ష‌ణ కోర్సులు, స‌మావేశాలు మ‌రియు నిపుణుల డిప్యుటేష‌న్ కు అవ‌స‌ర‌మయ్యే ఆర్థిక వ‌న‌రుల‌ను ఆయుష్ మంత్రిత్వ శాఖ ఆధీనం లోని నేశన‌ల్ మెడిసిన‌ల్ ప్లాంట్స్ బోర్డు కు కేటాయించిన బ‌డ్జెటు మ‌రియు ఇప్ప‌టికే అమ‌లవుతున్నటువంటి ప్ర‌ణాళికా ప‌థ‌కాల నుండి వెచ్చించ‌డం జ‌రుగుతుంది.
వ్య‌వ‌సాయం మ‌రియు సంబంధిత రంగంలో స‌హ‌కారం కోసం తైవాన్ తో అవ‌గాహ‌న పూర్వక ఒప్పంద ప‌త్రానికి మంత్రిమండ‌లి ఆమోదం

వ్య‌వ‌సాయం మ‌రియు సంబంధిత రంగంలో స‌హ‌కారం కోసం తైవాన్ తో అవ‌గాహ‌న పూర్వక ఒప్పంద ప‌త్రానికి (ఎమ్ ఒ యు) మంత్రి మండ‌లి ఎక్స్-పోస్ట్ ఫాక్టో ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జ‌రిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. భార‌త దేశంలోని తైపీ ఎక‌నామిక్ క‌ల్చ‌ర‌ల్ సెంట‌ర్‌కు, ఇండియా తైపీ అసోసియేష‌న్ కు మ‌ధ్య ఎమ్ ఒ యు కుదిరింది. ఈ ఎమ్ ఒ యు వ్య‌వ‌సాయం, తోట పంట‌ల పెంపకం, చేప‌ల పెంప‌కం, ఆక్వాక‌ల్చ‌ర్‌, ఫూడ్ ప్రాసెసింగ్‌ రంగాలతో పాటు, జెనెటిక్ రిసోర్సెస్ లో, ఇంకా ప‌ర్యావ‌ర‌ణ సంబంధ సుస్థిర‌త్వ సాధనలో స‌హ‌కారానికి వీలు క‌ల్పిస్తుంది. ఈ రంగాల‌న్నింటిలో ఒక దేశంతో మ‌రొక దేశం స‌హ‌క‌రించుకోవ‌డానికి ఇరు ప‌క్షాల ప్రైవేటు రంగాన్ని ప్రోత్స‌హించ‌నున్నారు. ద్వైపాక్షిక స‌హ‌కారంలో భాగంగా వ్యాపార ప‌ర‌మైన ప్ర‌తిబంధ‌కాల‌ను క్ర‌మేపీ త‌గ్గించుకోవడంతో పాటు రెండు దేశాల మ‌ధ్య వ్య‌వ‌సాయ సంబంధ వ్యాపారాన్ని విస్త‌రించ‌నున్నారు. అలాగే, ఒక దేశం నుంచి మ‌రొక దేశానికి సంబంధిత బృందాల ప‌ర్య‌ట‌న‌లు, స‌మాచారం, సాంకేతిక విజ్ఞానం మ‌రియు శిక్ష‌ణ ల ఆదాన ప్రదానం ఈ సహకారంలో భాగాలుగా ఉంటాయి. ఈ ఎమ్ ఒ యు లో భాగంగా రెండు దేశాల‌కు ప్ర‌యోజ‌నం క‌లిగించే ప్రాధాన్య రంగాల‌ను గుర్తించ‌డానికి ఒక జాయింట్ వర్కింగ్ కమిటీని ఏర్పాటు చేస్తారు. ఇరు ప‌క్షాలు గుర్తించిన కార్య‌క‌లాపాల అమ‌లులో పురోగ‌తిని ఎప్ప‌టిక‌ప్పుడు ప‌ర్య‌వేక్షిస్తుంటారు. ఎమ్ ఒ యు మొద‌ట్లో 5 సంవ‌త్స‌రాల పాటు అమ‌లులో ఉండేట‌ట్లు సంతకాలు జరుగుతాయి. ఏదైనా ఒక ప‌క్షం దీనిని ర‌ద్దు చేసుకొనే అభిమతాన్ని/ ఉద్దేశాన్ని వ్య‌క్తం చేస్తే త‌ప్ప మ‌రొక 5 సంవ‌త్స‌రాల పాటు అమలులో ఉండేలాగా ఎమ్ ఒ యు దానంత‌ట అదే పున:ప్రారంభమై అమలు అవుతుంది.
నెదర్లాండ్స్ ప్రధాని శ్రీ మార్క్ రూట్ కు మరియు ప్రధాన మంత్రి శ్రీ నరేంద్ర మోదీ కి మధ్య జరిగిన టెలిఫోన్ సంభాషణ

నెదర్లాండ్స్ ప్రధాని శ్రీ మార్క్ రూట్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ ద్వారా మాట్లాడారు. యూక్రేన్ లో ప్రస్తుతం తలెత్తిన పరిస్థితుల ను గురించి ఇద్దరు నేత లు చర్చించారు. యూక్రేన్ లో మానవీయ సంక్షోభం కొనసాగుతూ ఉండడం పట్ల వారు వారి ఆందోళనల ను ఒకరి కి మరొకరు వెల్లడి చేసుకొన్నారు. శత్రుత్వాన్ని ఆపివేసి, చర్చలు మరియు దౌత్యం సంబంధి బాట లోకి తిరిగి రావాలంటూ భారతదేశం నిరంతరం విజ్ఞప్తులు చేస్తూవస్తోంది అని ప్రధాన మంత్రి శ్రీ నరేంద్ర మోదీ ఈ సందర్భం లో పునరుద్ఘాటించారు. రష్యా కు మరియు యూక్రేన్ కు మధ్య జరుగుతున్న చర్చల ను ప్రధాన మంత్రి స్వాగతించారు. వీటి తాలూకు శీఘ్ర పరిష్కారం లభించగలదనే ఆశ ను ఆయన వ్యక్తం చేశారు. యుద్ధం చెలరేగుతున్న ప్రాంతాల లో నుంచి భారతీయ పౌరుల ను ఖాళీ చేయించడం, ప్రభావిత ప్రజల కోసం ఔషధాలు సహా ఇతర ఆపద సహాయక సామగ్రి రూపం లో భారతదేశం అందిస్తున్న సహాయం గురించి ప్రధాని శ్రీ మార్క్ రూట్ కు ప్రధాన మంత్రి శ్రీ నరేంద్ర మోదీ తెలియజేశారు. ప్రధాని శ్రీ మార్క్ రూట్ తో పాటు 2021వ సంవత్సరం ఏప్రిల్ లో తాను పాల్గొన్న వర్చువల్ సమిట్ ను గురించి ప్రధాన మంత్రి గుర్తు కు తెచ్చుకొన్నారు. త్వరలోనే ప్రధాని శ్రీ మార్క్ రూట్ కు భారతదేశం లో స్వాగతం పలకాలని వుందంటూ ఆయన తన అభిలాష ను కూడా వ్యక్తం చేశారు.
గుజరాత్ ను సందర్శించిన ప్రధాన మంత్రి; సౌరాష్ట్ర నర్మద ఇరిగేషన్ ప్రాజెక్టును ప్రారంభించారు

ప్రధాన మంత్రి శ్రీ నరేంద్ర మోదీ ఈ రోజు గుజరాత్ లోని సణోసరా లో సౌరాష్ట్ర నర్మద ఇరిగేషన్ (ఎస్ ఎ యు ఎన్ ఐ..సావుని) ప్రాజెక్టు ప్రారంభ సూచకంగా ఒక శిలా ఫలకాన్నిఆవిష్కరించారు. ప్రధాన మంత్రి ఆజీ – 3 ఆనకట్ట స్థలాన్ని సందర్శించారు. ఆనకట్ట తలుపులలో నుండి జలాలు విడుదల కావడాన్ని ఆయన వీక్షించారు. ఈ సందర్భంగా అక్కడకు తరలివచ్చిన ప్రజలను ఉద్దేశించి ప్రధాన మంత్రి ప్రసంగించారు. తాను గుజరాత్ ముఖ్యమంత్రిగా ఉన్న సమయంలో కూడా జలమే రైతుకు అత్యంత ముఖ్యమైన అంశం అనే గట్టి నమ్మకం తాను ఎప్పుడూ గట్టిగా నమ్మేవాడినని ఆయన గుర్తుకు చేసుకున్నారు. రాష్ట్రంలో నీటిమట్టం పెరగడం మొదలైందని ఆయన అన్నారు. చెక్ డ్యామ్ ల నిర్మాణం కూడా పెద్ద సంఖ్యలో చోటు చేసుకొందని ఆయన చెప్పారు. ఒకానొక తరుణంలో మన సైనికులకు తగినంత నీరు దొరకని కచ్ఛ్ లో సైతం పరిస్థితి ఎలా మారిపోయింది ప్రధాన మంత్రి వివరించారు. సౌరాష్ట్రకు ప్రాతినిధ్యం వహిస్తున్న చట్టసభ సభ్యులను తాను మొదటిసారి కలుసుకుని సావుని ప్రాజెక్టుని గురించి చర్చించిన సందర్భం తనకు ఇప్పటికీ గుర్తున్నదని ప్రధాన మంత్రి అన్నారు. ఈ కార్యక్రమం ప్రతి గుజరాతీ గర్వపడేటట్లు చేసే కార్యక్రమమని ఆయన తెలిపారు. నీటిని పొదుపుగా వినియోగించుకోవలసిన అవసరం ఉందని శ్రీ నరేంద్ర మోదీ స్పష్టం చేశారు. వ్యవసాయదారుల సంక్షేమం కోసం పంట బీమా వంటి వేరు వేరు కార్యక్రమాలను కేంద్ర ప్రభుత్వం తీసుకువచ్చినట్లు ఆయన వెల్లడించారు. ఎల్ పి జి కనెక్షన్ల కోసం తీసుకువచ్చిన ఉజ్వల పథకం, అలాగే ఎల్ ఇ డి బల్బుల పంపిణీ పథకం వంటివి ప్రజా జీవితంలో నాణ్యతను ఎలా పెంపొందిస్తున్నదీ ప్రధాన మంత్రి వివరించారు.
కేంద్రప్రభుత్వ ఉద్యోగుల కు అధిక ధరల భత్యం మరియు పింఛను దారుల కు డియర్ నెస్ రిలీఫ్ తాలూకు ఒక అదనపు కిస్తీ ని 2021 జులైఒకటో తేదీ నుంచి అమలయ్యే విధం గా విడుదల చేయడానికి ఆమోదం తెలిపిన మంత్రి మండలి

కేంద్ర ప్రభుత్వ ఉద్యోగుల కు అధిక ధర ల భత్యం (డిఎ) తో పాటు పింఛన్ దారుల కు డియర్ నెస్ రిలీఫ్ (డిఆర్) తాలూకు ఒక అదనపు కిస్తీ ని ఈ సంవత్సరం జులై ఒకటో తేదీ నుంచి అమలు లోకి వచ్చే విధం గా విడుదల చేయడానికి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది. మూలవేతనం/పెన్శన్ లో 28 శాతం గా ప్రస్తుతం ఉన్న రేటు కంటే ఇది 3 శాతం వృద్ధి ని సూచిస్తుంది. ధరల లో పెరుగుదల కు పరిహారం గా దీని ని అమలు పరుస్తారు. ఏడో కేంద్ర వేతన సంఘం సిఫారసుల పై ఆధారపడినటువంటి ఒక ఆమోదయోగ్యమైన సూత్రాని కి అనుగుణం గా ఈ వృద్ధి ఉంది. కరవు భత్యం మరియు డియర్ నెస్ రిలీఫ్.. ఈ రెండిటి సంయుక్త ప్రభావం ఖజానా పై ప్రతి సంవత్సరాని కి 9,488.70 కోట్ల రూపాయల మేరకు ఉంటుంది. ఇది దాదాపు గా 47.14 లక్షల మంది కేంద్ర ప్రభుత్వ ఉద్యోగుల కు, 68.62 లక్షల మంది పింఛను దారుల కు లబ్ధి ని చేకూర్చుతుంది.
ఇండోర్‌లో ప‌ట్ట‌ణాభివృద్ధి ప్రాజెక్టుల‌ను ప్రారంభించి, స్వ‌చ్ఛ స‌ర్వేక్ష‌ణ్ అవార్డుల‌ను బ‌హుక‌రించిన ప్ర‌ధానమంత్రి

ప్ర‌ధాన‌మంత్రి శ్రీ న‌రేంద్ర మోదీ ఈరోజు మ‌ద్య‌ప్రదేశ్‌లోని వివిధ ప్రాంతాల‌లో గ‌ల ప‌లు ప‌ట్ట‌ణాభివృద్ధి ప్రాజెక్టుల‌ను రిమోట్ ద్వారా ప్రారంభించారు. ఇందులో ప్ర‌ధాన‌మంత్రి ఆవాస్ యోజ‌న ప‌థ‌కం కింద‌గ‌ల ఇళ్లు, ప‌ట్ట‌ణ నీటి స‌ర‌ఫ‌రా ప‌థ‌కాలు, ప‌ట్ట‌ణ ఘ‌న వ్య‌ర్థాల నిర్వ‌హ‌ణ‌, ప‌ట్ట‌ణ పారిశుధ్యం, ప‌ట్ట‌ణ ర‌వాణా, ప‌ట్ట‌ణ సుంద‌రీక‌ర‌ణ ప్రాజ‌క్టులు ఉన్నాయి. ఇండోర్‌లో జ‌రిగిన ఒక కార్య‌క్ర‌మంలో ప్ర‌ధాన‌మంత్రి స్వ‌చ్ఛ స‌ర్వేక్ష‌ణ్‌-2018 అవార్డుల‌ను కూడా బ‌హుక‌రించారు. అలాగే స్వ‌చ్ఛ స‌ర్వేక్ష‌ణ్ 2018 ఫ‌లితాల‌ డాష్ బోర్డునుకూడా ఆవిష్క‌రించారు. ఈ సంద‌ర్భంగా పెద్ద సంఖ్య‌లో హాజ‌రైన ప్ర‌జ‌ల‌నుద్దేశించి ప్ర‌సంగిస్తూ ప్ర‌ధాన‌మంత్రి, స్వ‌చ్ఛ భార‌త్ అనేది మ‌హాత్మాగాంధీ క‌ల అని, ఇప్పుడు ఇది 125 కోట్ల మంది ప్ర‌జ‌ల సంక‌ల్ప‌మ‌ని ఆయ‌న అన్నారు. భార‌త‌దేశంలో అత్యంత ప‌రిశుభ్ర‌మైన న‌గ‌రంగా ఇండోర్ ఎంపికైంద‌ని అంటూ ఇండోర్ నుంచి దేశ ప్ర‌జ‌లు ప్రేర‌ణ పొంద‌వ‌చ్చ‌ని చెప్పారు. ప‌రిశుభ్ర‌త‌లో మంచి ప‌నితీరు క‌న‌బ‌రిచిన రాష్ట్రాలైన జార్ఖండ్‌, మ‌హారాష్ట్ర‌, చ‌త్తీస్‌ఘ‌డ్‌ల‌ను కూడా ప్ర‌ధాని అభినందించారు. వ‌చ్చే ఏడాది మ‌హాత్మాగాంధీ 150 జ‌యంతి నాటికి మ‌హాత్ముడి క‌ల సాకారం కాగ‌ల‌ద‌న్న ఆకాంక్ష‌ను ఆయ‌న వ్య‌క్తం చేశారు. దేశంలో న‌గ‌ర మౌలిక స‌దుపాయాల‌ను ఆధునీక‌రించేందుకు కేంద్ర ప్ర‌భుత్వం ఏర‌కంగా కృషి చేస్తున్న‌దీ ప్ర‌ధాని వివరించారు. స్వ‌చ్ఛ‌భార‌త్ మిష‌న్‌కు తోడు, ప్ర‌ధాన‌మంత్రి ఆవాస్ యోజ‌న ( అర్బ‌న్‌) స్మార్ట్ సిటీ మిష‌న్‌, అమృత్‌, దీన్‌ద‌యాల్ ఉపాధ్యాయ జాతీయ ప‌ట్ట‌ణ జీవ‌నోపాధి మిష‌న్‌ వంటి వాటి గురించి కూడా ప్రధాన‌మంత్రి వివ‌రించారు. కొద్ది రోజుల క్రితం తాను భార‌త దేశ‌పు తొలి స్మార్ట్ సిటీ న‌యా రాయ్‌పూర్‌లో క‌మాండ్ కంట్రోల్ కేంద్రాన్ని ప్రారంభించిన‌ట్టు ప్రధాన‌మంత్రి చెప్పారు. ఇలాంటి కార్య‌క్ర‌మాన్నే మ‌ధ్య‌ప్ర‌దేశ్‌లోని ఏడు న‌గ‌రాల‌లో చేప‌ట్టే ప‌నులు కొన‌సాగుతున్న‌ట్టు ప్ర‌ధాని చెప్పారు. మ‌ధ్య‌ప్ర‌దేశ్‌లో చేప‌ట్టిన వివిధ న‌గ‌రాభివృద్ధి చ‌ర్య‌ల‌ను ప్ర‌ధాన‌మంత్రి ప్ర‌స్తావించారు. ఈరోజు ప్రారంభించిన గృహ నిర్మాణ ప్రాజెక్టుల వ‌ల్ల మ‌ద్య‌ప్ర‌దేశ్‌లో ఇళ్లులేని ల‌క్ష‌మందికిపైగా ప్ర‌జ‌ల‌కు స్వంత ఇల్లు ల‌భించింద‌ని ఆయ‌న చెప్పారు. 2022 నాటికి అంద‌రికీ గృహ సౌక‌ర్యం క‌ల్పించిచేందుకు భార‌త‌ప్ర‌భుత్వం కృషి చేస్తున్న‌ట్టు ప్ర‌ధాన‌మంత్రి చెప్పారు. గ‌డ‌చిన నాలుగు సంవ‌త్స‌రాల‌లో సుమారు 1.15 కోట్ల ఇళ్లు నిర్మిత‌మ‌య్యాయ‌ని, 2022 నాటికి ల‌క్ష్యాన్ని చేరుకునేందుకు సుమారు మ‌రో 2 కోట్ల ఇళ్లు నిర్మించాల్సి ఉంద‌ని ప్ర‌ధాన‌మంత్రి చెప్పారు. ప్ర‌ధాన‌మంత్రి ఆవాస్ యోజ‌న ప‌థ‌కం ఉపాధి క‌ల్ప‌న‌కు, మ‌హిళాసాధికార‌త‌కు కూడా ఉప‌యోగ‌ప‌డుతున్న‌ద‌ని ఆయ‌న చెప్పారు. ఇత‌ర రంగాల‌లో సాధించిన అభివృద్ధి గురించి కూడా ప్ర‌ధాన‌మంత్రి ప్ర‌స్తావించారు.
సోమనాథ్ లో జరిగిన సోమనాథ్ ట్రస్ట్ ధర్మకర్తల 116వ సమావేశం

శ్రీ సోమనాథ్ ట్రస్ట్ ధర్మకర్తల 116వ సమావేశాన్ని ఈ రోజు సోమనాథ్ లో నిర్వహించారు. ధర్మకర్తలైన ప్రధాన మంత్రి శ్రీ నరేంద్ర మోదీ, శ్రీ లాల్ కృష్ణ ఆడ్వాణీ, శ్రీ అమిత్ షా, శ్రీ కేశుభాయ్ పటేల్, శ్రీ పి.కె. లహిరి, శ్రీ జె.డి. పరమార్ మరియు శ్రీ హర్ష్ నియోతియా లు ఈ సమావేశానికి హాజరయ్యారు. శ్రీ సోమనాథ్ దేవాలయం ఆవరణ అంతటా మంచినీరు, పచ్చిక బయలు తదితర సౌకర్యాలను మెరుగు పరచాలని శ్రీ నరేంద్ర మోదీ సమావేశంలో సూచన చేశారు. వెరావల్ మరియు ప్రభాస్ పతన్ లను నగదు రహితంగా తీర్చిదిద్దడంలో ట్రస్టు చురుకుగా పాలుపంచుకోవాలని ఆయన సిఫార్సు చేశారు. ప్రధాన నగరాలన్నిటిలోనూ ప్రత్యేక మహోత్సవాలను ట్రస్టు నిర్వహించాలని కూడా ఆయన అన్నారు. 2017 సంవత్సరానికి గాను ట్రస్టు ఛైర్మన్ గా శ్రీ కేశుభాయ్ పటేల్ ను కొనసాగించాలని నిర్ణయించారు.
ప్రజలకు గణేశ చతుర్థి వేళ శుభాకాంక్షలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ మంగళప్రదమైన గణేశ చతుర్థి సందర్భంగా ప్రజలకు శుభాకాంక్షలు తెలిపారు. “ ప్రతి ఒక్కరికీ గణేశ చతుర్థి శుభాకాంక్షలు. గణేశ భగవానుని ఆశీస్సులు ఎల్లప్పుడూ మనతో ఉండు గాక. గణపతి బాప్పా మోర్ యా ” అని ప్రధాన మంత్రి తమ సందేశంలో పేర్కొన్నారు.
1.1.2020 నుండి ఇవ్వ‌దగిన అధిక ధరల భత్యం మ‌రియు డియర్ నెస్ రిలీఫ్ తాలూకు ఒక అద‌న‌పు కిస్తీ విడుద‌ల కు ఆమోదం తెలిపిన మంత్రిమండ‌లి

కేంద్ర ప్ర‌భుత్వ ఉద్యోగుల‌ కు ఒక అదనపు అధిక ధరల భత్యం (డిఎ) కిస్తీ ని మ‌రియు పింఛ‌నుదారుల కు డియ‌ర్‌నెస్ రిలీఫ్ (డిఆర్‌)ను 2020వ సంవ‌త్స‌రం జ‌న‌వ‌రి 1వ తేదీ నుండి వ‌ర్తించేట‌ట్లుగా విడుద‌ల చేయ‌డానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ధ‌ర‌ల పెరుగుద‌ల కు నష్టప‌రిహారం చెల్లించడానికిగాను మూల వేత‌నం/ పింఛ‌ను లో 17 శాతం గా ఇప్పుడు ఉన్న రేటు క‌న్నా 4 శాతం పెంపుద‌ల చోటు చేసుకోనున్నది. డియ‌ర్‌నెస్ అల‌వెన్స్ మ‌రియు డియ‌ర్‌నెస్ రిలీఫ్ ఈ రెండిటి వ‌ల్ల ఖ‌జానా పై ప‌డే సంయుక్త ప్ర‌భావం ఒక ఏడాది కి 12,510.04 కోట్ల రూపాయ‌లు గా మరియు 2020-21వ ఆర్థిక సంవ‌త్స‌రం లో (2020వ సంవ‌త్స‌రం జ‌న‌వ‌రి నుండి 2021వ సంవ‌త్స‌రం ఫిబ్ర‌వ‌రి మ‌ధ్య 14 నెల‌ల కాలానికి గాను) 14,595.04 కోట్ల రూపాయలు గా ఉంటుంది. ఇది సుమారు 48.34 ల‌క్ష‌ల మంది కేంద్ర ప్ర‌భుత్వ ఉద్యోగుల కు మ‌రియు 65.26 ల‌క్ష‌ల మంది పెన్శ‌న‌ర్ ల‌కు ల‌బ్ధి ని చేకూర్చ‌ుతుంది. ఈ పెంపుద‌ల 7వ కేంద్రీయ వేత‌న సంఘం సిఫారసుల పై ఆధార‌ప‌డి ఆమోదించిన‌టువంటి సూత్రాని కి అనుగుణం గా ఉంది.